作者:韓愈
標題:嘲鼾睡
內容:澹師晝睡時，聲氣一何猥。頑飆吹肥脂，坑穀相嵬磊。雄哮乍咽絕，每發壯益倍。有如阿鼻屍，長喚忍眾罪。馬牛驚不食，百鬼聚相待。木枕十字裂，鏡面生痱癗。鐵佛聞皺眉，石人戰搖腿。孰雲天地仁，吾欲責真宰。幽尋蝨搜耳，猛作濤翻海。太陽不忍明，飛禦皆惰怠。乍如彭與黥，呼冤受菹醢。又如圈中虎，號瘡兼吼餒。雖令伶倫吹，苦韻難可改。雖令巫咸招，魂爽難複在。何山有靈藥，療此願與採。澹公坐臥時，長睡無不穩。吾嘗聞其聲，深慮五藏損。黃河弄濆薄，梗澀連拙鯀。南帝初奮槌，鑿竅洩混沌。迥然忽長引，萬丈不可忖。謂言絕於斯，繼出方袞袞。幽幽寸喉中，草木森苯mH。盜賊雖狡獪，亡魂敢窺閫。鴻蒙總合雜，詭譎騁戾很。乍如鬥呶呶，忽若怨懇懇。賦形苦不同，無路尋根本。何能堙其源，惟有土一畚。